סטפני ביאטריס

סטפני ביאטריס בישוף אלבִיזורי (באנגלית: Stephanie Beatriz Bischoff Alvizuri; נולדה ב-10 בפברואר 1981) היא שחקנית ומדבבת אמריקאית, הידועה בעיקר בשל תפקידה בתור הבלשית רוזה דיאז (אנ') בסדרה "ברוקלין תשע-תשע" (2013–2021) ברשת NBC. ביאטריס נולדה בנאוקן, ארגנטינה לאב קולומביאני ולאם בוליביאנית. יש למשפחתה שורשים גרמנים. כשהייתה בת שנתיים עברה עם הוריה ואחותה הקטנה לארצות הברית שם גדלה בוובסטר, טקסס. היא למדה בקולג' סטפנס לנשים במיזורי. לאחר שסיימה את לימודיה בשנת 2002, היא עברה לניו יורק כדי לקדם את קריירת המשחק שלה. משנת 2010 היא מתגוררת בלוס אנג'לס. היא הפכה לאזרחית ארצות הברית בגיל 18. ביאטריס הופיעה בתפקידים קטנים בתוכניות טלוויזיה שונות כמו "המפענחת", וגילמה את אחותה של גלוריה, סוניה, בסדרת הקומדיה "משפחה מודרנית". היא השתתפה בהפקות תיאטרון שונות ובשנת 2013 בסרט הקולנוע העצמאי "טווח קצר 12". משנת 2013 היא מגלמת את הבלשית רוזה דיאז בסדרת הטלוויזיה הקומית "ברוקלין תשע תשע" (תחילה ברשת פוקס ומשנת 2018 ברשת NBC). מאותה שנה משחקת בתפקיד חוזר את דמותה של סוניה רמירז בסדרה "משפחה מודרנית". בשנת 2016 שיחקה בסרט "החופשה הגדולה של פי ווי הרמן" ותרמה את קולה לדמותה של גרטי בסרט "עידן הקרח: מסלול התנגשות". ב-2018, התארחה בפרק בתוכנית "מטבחי הגיהנום". בשנת 2019 תרמה את קולה לסרט האנימציה "סרט לגו 2: החלק השני", והתארחה בעונה השלישית של הסיטקום "כל יום מחדש" של רשת נטפליקס. בשנת 2020, השתתפה בסדרות האנימציה "סיפורים של ברווזים", "אלנה מאוולור", "סנטרל פארק" ובפרק של "איש משפחה". בשנת 2021 שיחקה בסרט המוזיקלי "שכונה על הגובה" שביים ג'ון מ. צ'ו ומבוסס על המחזמר באותו שם משנת 2007 שכתבו קיארה אלגריה הודס ולין-מנואל מירנדה. באותה השנה דיבבה את טיפני בסדרת ההנפשה "עולם היורה: מחנה הקרטיקון" ודיבבה את מירה פופודופולוס בסדרת ההנפשה "כוח Q: גאוות יחידה", שתיהן של נטפליקס. בהמשך דיבבה בסרט האנימציה "אנקאנטו" ודיבבה את גלוריה בסדרה "Devil May Care". מ-4 בדצמבר 2021 עד ל-12 בפברואר 2022 כיכבה במחזה של וסט אנד "2:22 A Ghost Story" מאת דני רובינס (אנ') בדמותה של לורין. ב-2024 דיבבה את ואגי בסדרת ההנפשה "מלון הזבין". ביולי 2016 הודיעה ביאטריס בטוויטר כי היא ביסקסואלית. היא העידה על עצמה כי בזמן לימודיה בקולג' היא סבלה מהפרעת אכילה. באוקטובר 2017 התארסה לשחקן העבר וסוכן שיווק בהווה בראד הוס; הם נישאו ב-6 באוקטובר 2018. ביוני 2021 הודיעה על הריונה הראשון, ובתה הבכורה, רוזלין, נולדה באוגוסט 2021. מדיה וקבצים בנושא סטפני ביאטריס בוויקישיתוף סטפני ביאטריס, ברשת החברתית פייסבוק סטפני ביאטריס, ברשת החברתית אקס (טוויטר) סטפני ביאטריס, ברשת החברתית אינסטגרם סטפני ביאטריס, במסד הנתונים הקולנועיים IMDb (באנגלית) סטפני ביאטריס, באתר "אידיבי", מאגר הידע העברי לקולנוע ישראלי ועולמי סטפני ביאטריס, באתר AllMovie (באנגלית) סטפני ביאטריס, באתר Rotten Tomatoes (באנגלית) סטפני ביאטריס, באתר Metacritic (באנגלית) סטפני ביאטריס, במסד הנתונים הקולנועיים KinoPoisk (ברוסית) סטפני ביאטריס, באתר MusicBrainz (באנגלית) סטפני ביאטריס, באתר Discogs (באנגלית) Rook, Erin (17 ביולי 2016). "Actress Stephanie Beatriz comes out as bisexual on Twitter". LGBTQ Nation. אורכב מ-המקור ב-14 בספטמבר 2017. {{cite web}}: (עזרה) "The representation of bisexuality on TV is improving but show producers still seem scared of the word". The Independent (באנגלית בריטית). 27 בדצמבר 2017. נבדק ב-14 במרץ 2018. {{cite news}}: (עזרה) Brooklyn Nine-Nine Actress Stephanie Beatriz on Battling Disordered Eating | InStyle.com, web.archive.org, ‏2017-08-13 "Brooklyn Nine-Nine Star Stephanie Beatriz Marries Brad Hoss in L.A.-Inspired Wedding". PEOPLE.com.